

„Töötoolide ostmine“

**Hanke tehnilised tingimused, pakkumusevorm ja kinnitused, et pakkumus vastab Hankija poolt käesolevas dokumendis esitatud tingimustele.**

Aktsiaselts Rakvere Haigla kutsub kõiki hankest huvitatud isikuid ja võimalikke pakkujaid osalema väikehankel „Töötoolide ostmine“, millise objektiks on käesolevatest tehnilisest tingimustest tulenevatele nõuetele vastavate töötoolide (edaspidi kaup) soetamine. Hankeobjektiks olevate kaupade tehnilise kirjeldusega palume tutvuda käesolevast pakkumuste esitamise ettepanekust tulenevate tingimustega.

Pakkumus tuleb esitada elektronposti teel **hiljemalt 11. august 2025.a kell 11:00 aadressil** **hange@rh.ee****, koopiana** **Kristi.Torm@rh.ee****.** Elektronkirja teemareale tuleb märkida *„Töötoolide pakkumus. Mitte avada enne 11. august 2025.a kell 11:00“.* Hankija ei vastuta pakkumuste, millised ei ole varustatud eelnimetatud märksõnadega, ennetähtaegse avamise eest.Pakkumused, mis on esitatud paberkandjatel või millised ei ole saabunud käesolevas lõigus nimetatud elektronposti aadressidele hiljemalt eelnimetatud tähtpäevaks, ei osale pakkumismenetluses.

Tingimuslike pakkumuste esitamine ei ole lubatud. Tingimuslikud pakkumused kuuluvad viivitamatult tagasi lükkamisele.

Kogu käesolevat väikehankemenetlust, hankeobjekti puudutavaid tehnilisi tingimusi ning muid hankemenetlusega seotud küsimusi puudutav suhtlus toimub üksnes elektrooniliste kandjate kaudu, pöördumisel aadressile Kristi.Torm@rh.ee. Hankija teeb kõik käesolevast pakkumuste esitamise ettepanekust tulenevad küsimused ja/või tehnilise kirjelduse osas esitatud küsimused koos vastustega avalikult teatavaks hankija kodulehel aadressil [www.rh.ee](http://www.rh.ee), hangete teemalehel. Hankija ei avalikusta oma kodulehel konkreetse küsimuse esitanud ettevõtja ja/või tema esindaja nimesid.

Hankija jätab endale õiguse astuda tähtaegselt käesolevast pakkumuste esitamise ettepanekust tulenevatele tingimustele vastavad pakkumused esitanud pakkujatega läbirääkimistesse pakutava kauba tarneaja ning kaupade maksumuste üle. Läbirääkimiste pidamise soovist ning täpsemast korrast teavitab hankija tähtaegselt pakkumused esitanud pakkujaid elektronkirja teel.

Pakkumuste hindamiskriteeriumiks on madalaim kogumaksumus. Võrdse kogumaksumusega pakkumuste korral tunnistatakse edukaks lühema tarneajaga pakkumus.

Hankija jätab endale õiguse kõikide pakkumuste tagasi lükkamiseks.

**Hankeobjekti tehniline kirjeldus:**

**1. Ergonoomiline töötool - värvus must või tumehall**

KIRJELDUS:

* iste on kaetud polüesterkangaga või polüestervõrkkangaga;
* selja- ja peatugi on kaetud polüesterkangaga või polüestervõrkkangaga;
* seljatugi varustatud reguleeritava peatoega;
* istmeosa laius alates 500 mm, istmeosa kõrguse reguleerimine;
* tool peab olema varustatud reguleeritavate plastikust(must) /tugevama polüuretaan kattega käetugedega;
* tooli seljatoe kalle peab olema reguleeritav, seljatoe kumerus reguleeritav;
* tooli rattad sobilikud PVC põrandatele (soovitavalt kummirattad);
* tooli kaalupiirang mitte väiksem kui 120kg;
* garantii mitte lühem kui 2 aastat kauba ostja poolt vastu võtmise kuupäevast, garantiiajal toimuvad remonttööd teostatakse müüja poolt, müüja kulul. Juhul kui kaup vahetakse garantiiajal garantii korras välja, algab käesolevast punktist tulenev garantiiaja arvestus asendustoote üleandmise kuupäevast;
* jalarist must plastik/alumiinium.

**KOGUS: 12 tk**;

Pakkuja poolt pakutav ühe tooli maksumus: ……… eurot(lisandub käibemaks ………. €).

**Kogumaksumus kokku (12 tk**) ……………….. eurot (lisandub käibemaks……………..€).

Pakutava kauba nimetus ja kirjeldus:

……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………… ……………………………………………………………………………………....................……………………………………………………………………………………....................……………………………………………………………………………………....................

Töötoolid tuleb tarnida käesoleva tehnilise kirjelduse punktis 1 toodud kogustes 1 nädala jooksul Pakkuja teavitamisest tema pakkumuse edukaks tunnistamisest.

**Palume Pakkujal märkida tarneaeg kalendripäevades**: …………….. **kalendripäeva.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eduka pakkujaga loetakse hankeleping sõlmituks pooltevaheliste kirjalikku taasesitamist võimaldavate tahteavalduste vahetamise teel kus eduka pakkuja/müüja poolse *oferdina* käsitletakse käesoleval pakkumuste esitamise ettepaneku dokumendil pakkuja poolt hankijale esitatud pakkumust ning hankija/ostja *aktseptina* teadet pakkuja pakkumuse edukaks osutumise kohta. Pooltevahelisele hankelepingule kohaldatakse Eesti Vabariigi õigust. Hankelepingust tulenevad vaidlused lahendatakse eelkõige läbirääkimiste teel. Juhul kui lepingust tõusetunud vaidluste lahendamine ei ole läbirääkimiste teel võimalik, lahendatakse vaidlus esmases järjekorras hankija asukohajärgses maakohtus.

Kauba eest tasumine toimub peale kauba üleandmist-vastuvõtmisakti vormistamist ja allkirjastamist mõlema osapoole esindaja poolt 14 päeva jooksul Pakkuja poolt arve esitamisest. Kauba üleandmise-vastuvõtmise akti kohustub vormistama pakkuja. Poolte esindajate poolt allkirjastatud üleandmise-vastuvõtmise akt on aluseks arve väljastamisele. Ostja ei tee müüjale ettemakseid.

Müüja esitab arve Ostjale e-arve kujul ning seejuures vastavalt arve esitamise hetkel kehtivast raamatupidamise seadusest tulenevatele nõuetele, Ostja arveoperaatoriks Äriregistris märgitud arveoperaatori kaudu.

Toodete tarnimine Aktsiaselts Rakvere Haigla aadressil Lõuna põik 1, Rakvere tööpäevadel (E-R), ajavahemikus 08.00 kuni 15.00. Pakkumuse hinna sees on ka kauba transport hankija asukohta. Ostja esindaja kontaktid on: Kristi Torm, e-post Kristi.Torm@rh.ee, telefon 58550706.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Pakkujate pakkumused peavad olema jõus vähemalt 14 kalendripäeva arvestatuna pakkumuste esitamise tähtpäevast.

Pakkumuse esitamisega pakkuja kinnitab, et kaup vastab kõikidele käesolevast pakkumuste esitamise ettepanekust tulenevatele tingimustele ning et ta nõustub kõikide käesolevast dokumendist tulenevate tingimustega.

**Pakkuja kontaktandmed**

Pakkuja nimi ja registrikood: ………………………………………………………………

Pakkuja asukoht: ………………………………………………………………………..

Pakkuja kontaktisik pakkuja pakkumust puudutavates ja juhul kui hankija otsustab kasutada enda õigust läbirääkimiste pidamiseks siis sellega seotud küsimustes:

………………………………………………………………………………………………… (nimi, e-post, telefon).

Pakkuja kontaktisikuks kauba remont- ja garantiiteenuste osutamisega seotud küsimustes on:

………………………………………………………………………………………………… (nimi, e-post, telefon).

Pakkumuse koostaja kinnitab esitatud andmete õigsust ja pakkumuse siduvust (nimi ja allkiri):

...................................................................

/allkirjastatud digitaalselt/